ประจำเดือนมาล่าสุด 2 ก.ค. แล้วมีเพศสัมพันธ์วันที่ 17 ก.ค. แต่ผู้ชายไม่เสร็จ(ไม่ได้ป้องกัน) ตั้งแต่วันที่ 18 ก.ค. ถึงวันนี้มีเมือกๆเหมือนตกขาว ซึ่งปกติตกขาวบ่อยอยู่แล้ว แต่แอบมีสีเลือดจางๆ ออกแดงนิดหน่อยไม่เหมือนเมน มีความผิดปกติอะไรรึเปล่าคะ
สวัสดีค่ะ การมีเพศสัมพัันธ์แม้ไม่ได้หลั่งในนั้น ยังมีโอกาสตั้งครรภ์ได้อยู่ประมาณ 4-20% จึงไม่ควรเป็นวิธีการที่ใช้เพื่อป้องกันการตั้งครรภ์ค่ะ ควรใส่ถุงยางอนามัยป้องกันไว้ทุกครั้งในช่วงเวลาดังกล่าวสามารถมีโอกาสตั้งครรภ์ได้ตามปกติ การมีเลือดออกผิดปกติตามมาหลังจากนั้น อาจจะเกี่ยวหรือไม่เกี่ยวกับการมีเพศสัมพันธ์ก็ได้ เช่นอาจเป็นการติดเชื้อของช่องคลอดหรือปากมดลูกจากโรคติดต่อทางเพศสัมพันธ์ การฉีกขาดของอวัยวะเพศภายนอก หรือเกิดจากฮอร์โมนจากรังไข่ไม่สมดุล การมีเนื้องอกที่ปากมดลูกหรือมดลูก เป็นต้นดังนั้นถ้ามีเลือดออกต่อเนื่องมาตั้งแต่วันที่18 ควรไปพบแพทย์เพื่อตรวจเพิ่มเติม ตอนนี้ควรงดการมีเพศสัมพันธ์ไปก่อน ไม่ซื้อยาปรับฮอร์โมนใดๆมาใช้เอง